پۆستەر

وێنۆک|پۆستەر بۆ فرۆشگای مۆدی ھۆلزەر

**پۆستەر** (بە ) لاپەڕەیێکی کاغەزی گەورەیە کە نووسراوە، نەخشە، تابلۆ و ھتد لەسەری چاپ دەکرێت. پۆستەرەکان دروست کراون بۆ ئەوەی لەسەر دیوارەکان یان ڕووی ستوونەکان جێگیر بکرێن. پۆستەری ئاسایی لە تابلۆ و نووسراوە پێکھاتووە، بەڵام لەوانەیە پۆستەرێک بە تەواوی وێنەیێکی کێشاوە بێت یان بە تەواوی نووسراوە بێت. لەوانەیە پۆستەرەکان لە دیوارەکان و سایتەکانی تری ڕیکلامدا بچەسپێن بۆ سەرنج ڕاکێشان یان ئاگادارکردنەوە. مەبەست لە دیزاینی پۆستەرەکان چەنین جۆرن، پۆستەرێک لەوانەیە بۆ ڕیکلامکردن بێت یان بەکاربێت بۆ بەرھەمھێنانەوەی کارێکی ھونەری بە مەبەستی ئابووری و کلتوری و ھەرزان فرۆشتن. ھەروەھا پۆستەرەکان بەکاردێن بۆ بابەتە پەروەردەییەکان.

## مانا و وشەی پۆستەر
پۆستەر وشەیێکی ئینگلیزییە و لە مانای راگەیاندن و ئاگانامە نزیکە. زاراوەیەکی تر کە بۆ ئەم چەمکە تا ڕادەیەک باوە وشەی فەڕەنسی ئۆفیچە (Offiche) و ھەر وەھا وشەی ئەڵمانی پلکات (Plakat)، کە بە بوکلێتیش (booklet) ناودەبرێت.

## مێژووی پۆستەر
### سەدەی نۆزدەیەم
وێنۆک|شاژنی چینی تاون لە لایەن جۆزێف جارۆو، پۆستەری برۆدوەی، ١٨٩٩
وێنۆک|مۆلین ڕۆج - لا گۆلوو، ھێنری دێ تولوز-لاوترێک، تولۆس-لۆترێک، ١٨٩١
لە کۆتاییەکانی سەدەی نۆزدەدا، پۆستەرەکانی دوو وێنەکێشی فەڕەنسی جۆلیس چرێت و ھێنری دی تولۆس-لاوترێک کاریگەرییەکی بەرچاویان لەسەر پرۆسەی دیزاینی پۆستەر ھەبوو. ھەندێک خەڵک جولیس چرێتیان بە *باوکی پۆستەر* ناونراوە. پۆستەرەکانی لاوترێک لەسەر بنەمای ھێز و توانای ئەو لە دیزاین کردن و ناسینەوەی ڕەنگ و کارامەیی خۆی لە لیتۆگرافیا و ھەروەھا کاریگەری چاپکردنی ژاپۆنی بنیاتنراوە. ھەرچەندە زیاتر لە ٣٠ پۆستەری لێ نەماوە بەڵام ئەم چەند کارە کاریگەری زۆری لەسەر ھونەری پۆستەر دروستکردن ھەبووە.

### سەدەی بیستەم

لە سەرەتای سەدەی بیستەمدا پۆستەرەکان وەک میدیا و ناوەندێکی ئاگادارکەرەوە ناسراو و سەرکەوتوو بوون، بەتایبەتی لە شاری پاریس و چەندین ھونەرمەندی دیزاینەری پۆستەر کۆبوونەوە و سەرقاڵی ئەم ئیشە بوون. نەخشە و ڕەنگە دڵخۆشکەر و زیندووەکانی پۆستەرەکان سەرنجڕاکێش و خۆشەویست بوون بۆ ڕای گشتی. ھەر بۆیە ھەندێک جار لە شەودا، ئەو پۆستەرانەیان کە بە ژمارە سنووردار بوون و بە شێوەی لیتۆگرافی بڵاو کرابوونەوە، لە دیوارەکان ھەڵیان دەگرت و لە ماڵەکان خۆیاندا رایان دەگرت. 
ئەمڕۆ ھەندێک لەو پۆستەرانە لە مۆزەخانە و کۆکراوە شەخسییەکان دەدۆزرێنەوە. پێشکەوتنی تەکنیکی لە لیتۆگرافیا (چاپکردنی بەردیی) لە سەرەتای سەدەی بیستەمدا کوالیتی پۆستەرەکانی گۆڕی و دیزاینەرەکان بە بوێرانە بەک گراوندی ڕەنگاوڕەنگی تەختیان لە کارەکانیاندا بەکارھێنا.

## پێشانگا
### نموونەکانی پۆستەری بازرگانی


File:C. Bechstein Poster, about 1920 edit.jpg|پۆستەری کۆمپانیای سی بیکستینی ئەڵمانی لە سەرەتای 1920s بۆ بەرزکردنەوەی مۆدێلی پیانۆی "ڕۆیاڵ گراند".
File:Try vio-violet a new Lundborg perfume (2015646922).jpg|پۆستەری بۆنەکەی لویس رید، "ڤیڤ-ڤیۆلێتی نوێ تاقیبکەرەوە"، لە ساڵی ١٨٩٥ بە بەکارھێنانی چاپکردنی بەردی بڵاوکرایەوە.
File:Belle of Nelson Whiskey poster.jpg|پۆستەری بازرگانی ویسکی "بێلی ئاڤ نێلسۆن" بۆ خواردنەوەی دەستی ویسکی دەگەڕێتەوە بۆ ساڵی ١٨٧٨ ئەم پۆستەرە بە ئیلھامی تابلۆکەی 'حەریم پۆوڵ'، لە لایەن (ژان لیۆن جێروم)ەوە دروست کراوە.
File:Poster_for_Ranch_10_by_Harry_Meredith.jpg|پۆستەرێکی چاپی بەردین لە شانۆ "کێڵگەی ١٠" وێستێرن، لە نزیک ١٨٨٢


### نموونەکانی پۆستەری سیاسی سەربازی


File:Unclesamwantyou.jpg|(مامە سام)، بەناونیشانی *من دەمەوێت، کە خزمەت بە سوپای ئەمریکا بکەیت* دیزاین کراوە جەنگی جیھانی یەکەم، لەلایەن ئاڵای جەیمس مۆنتگۆمری
File:Pyramid of Capitalist System.jpg|پۆستەرێک ڕەخنە لە کاپیتالیزم دەگرێت لە ساڵی ١٩١١، بەناونیشانی«ھەڕەمی کاپیتالیزم»
File:Harry R. Hopps, Destroy this mad brute Enlist - U.S. Army, 03216u edit.jpg|*ئەم گیانەوەرە شێتە لەناوبەر*، ناوی پۆستەرێکی پڕوپاگەندەی جەنگیە، کە لە ھەمان کاتدا ئەمریکا جەنگی جیھانی یەکەم، لە لایەن ھاری ئاڕ ھۆپس دروستکراوە.
File:United Nations Fight for Freedom poster 1942-O-498304 original.jpg|پۆستەرێک لەسەر ماف و ئازادییەکانی گەلانی ساڵ ١٩٤٢



### نموونەکانی پۆستەری پەروەردەیی تەندروستی


File:German anti-smoking campaign poster Wellcome L0038326.jpg|پۆستەرێکی پەروەردەیی لەسەر کاریگەرییەکانی جگەرەکێشان بان لەشی مرۆڤدا.
File:Swing_into_books,_Book_week,_November_1-7,_1964.jpg|پۆستەرێکی پەروەردەیی بەبۆنەی «ھەفتەی خوێندنەوە» لە ١-٧ی تشرینی دووەمی ١٩٦٤ کاری برۆنۆ مۆناری



### نموونەکانی پۆستەری ناڕەزایی


File:Convicts Lunatics and Women! Have No Vote for Parliament, ca. 1907-1918.jpg|١٩٠٨ پۆستەرێکی ناڕەزایی بۆ 'تۆمەتباران، شێتان و ژنان* یاسای مافی دەنگدانی ڕەتکردەوە کە مافی دەنگدانی بە ژنان نەدا کاری [[ئیمیلی جەی ھاردینگ]]
</gallery>

=== نموونەی پۆستەری سینەمایی ===

<gallery>
File:Poster for Quo Vadis (1913 silent film).jpg|فیلمی *ئارەزووەکانی ئیمپراتۆر'' (فیلمی ١٩١٣) لە دەرھێنانی جۆرج کلین



## سەرچاوەکان

پۆل:پۆستەر
پۆل:گرافیک دیزاین
پۆل:دیزاینی پەیوەندی بەستن
پۆل:مۆزەخانەکانی پۆستەر